Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20444

4. Megjegyzés - Nem cél a jelen Annexet úgy értelmezni, mint ami az üzemeltető számára előírja egy meghatározott cikk, vagy anyag szállítását, avagy ami az üzemeltetőt megakadályozza abban, hogy meghatározott cikkek, vagy anyagok szállítására vonatkozóan különleges követelményeket alkalmazzon. 2.2 Veszélyes anyagok Technológiai Utasítása 2.2.1 A szerződő állam minden szükséges lépést tegyen meg, hogy a veszélyes anyagok biztonságos légiszállításának, az ICAO Tanácsa által kialakított eljárása szerint jóváhagyott, időszakonként kiadott és módosított Technológiai Utasításában (Doc 9284) részletezett előírásokkal az egyezést megvalósítsa. A szerződő állam a Technológiai Utasításhoz kiadott bármely módosítás esetében is tegyen meg minden szükséges lépést az egyezés megvalósítására; az ilyen módosításokat a Technológiai Utasítás adott Kiadására meghatározott alkalmazási időtartam alatt teszik közzé. 2.2.2 Ajánlás.- A szerződő állam hozza az ICAO tudomására azokat a nehézségeket, amelyekkel a Technológiai Utasítás alkalmazása jár, illetve az előírások módosításának általa szükségesnek tartott javaslatait. 2.2.3 Ajánlás.- Dacára annak, hogy a szerződő állam esetleg még nem vezette be a Technológiai Utasítás biztonság miatt azonnal alkalmazandó módosítását, a szerződő állam mégis segítse elő felségterületén a más szerződő állam által feladott és a szóban forgó módosítással egyezésben előkészített veszélyes anyag mozgását, feltéve, hogy a veszélyes anyag teljes egészében eleget tesz a módosított követelményeknek. 2.3 Belföldi polgári légijármű üzemelés Ajánlás.- A biztonság érdekében és azért, hogy a veszélyes anyagok nemzetközi szállításának fennakadási időtartama a minimumra csökkenjen, a szerződő állam tegyen meg minden szükséges intézkedést, hogy a jelen Annex és a Technológiai Utasítás előírásait a belföldi polgári légijárművekkel végzett üzemelésre is érvénybe léptesse. 2007/70/II. szám 2.4 Kivételek 2.4.1 Jelen Annex rendelkezései alól kivételként kezelendők azok a termékek és anyagok, amelyek egyébként veszélyes anyagnak minősülnek, de amelyek az érvényes légi-alkalmassági követelményeknek és üzemelési szabályzatoknak megfelelően, vagy a Technológiai Utasításban meghatározott egyéb speciális célból a légijármű fedélzetén szükségesek. 2.4.2 Ha a Technológiai Utasítás azt megengedi, a 2.4.1-ben meghatározottak tartalékaként, vagy cseréhez leszerelten a légijármű fedélzetén szállított árucikkek, anyagok szállítását a jelen Annex előírásaival összhangban kell végrehajtani. 2.4.3 A jelen Annex rendelkezései alól a Technológiai Utasításban előírt mértékig kivételként kezelendők az utasok és személyzeti tagok személyes használatára szánt árucikkek és anyagok. 2.5 A Technológiai Utasítástól való eltérések közzé tétele 2.5.1 Ha valamely szerződő állam a Technológiai Utasításban részletezettektől eltérő utasítást alkalmaz, arról az ICAO-t azonnal értesítse, az eltérésnek a Technológiai Utasításban történő közzététele érdekében. Megjegyzés. - a szerződő államtól elvárt, hogy a 2.2.1 szakasz előírásaitól fennálló eltérésekről csak akkor küldjön az Egyezmény 38. cikkelye szerinti értesítést, ha képtelen elfogadni a Technológiai Utasítás merev jellegét. Ha az állam a Technológiai Utasításban előírtaktól eltérő intézkedéseket fogadott el, akkor azt csak a 2.5 szakasz intézkedései szerint jelentse. 2.5.2 Ajánlás. - Az üzemeltető állama tegyen intézkedést annak biztosítására, hogy ha valamely üzemeltetője a Technológiai Utasításban meghatározottaktól korlátozóbb követelményeket fogad el, arról az üzemeltetői eltérésekről az ICAO számára a Technológiai Utasításban való közzétételhez értesítés érkezzen. 2.6 Felszíni szállítás Ajánlás.- Az állam gondoskodjon olyan intézkedésekről, amelyek lehetővé teszik az ICAO Technológiai Utasításának megfelelően előkészített, légi-szállításra szánt veszélyes anyagok repülőterekig, illetve a repülőterekről felszíni szállításra történő elfogadását. 2.7 Nemzeti hatóság Ajánlás.- A szerződő állam, államigazgatási rendszerén belül köteles a jelen Annex-el való egyezés megvalósulását biztosító megfelelő hatóságot kijelölni és erről az ICAO-t értesíteni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes